Første gang jeg spillede Carol Danvers, var under optagelserne til Avengers.
Det kom helt bag på mig. De sagde bare: "Brie, gå op ad trappen og ind på settet."
Jeg anede ikke, hvem der var der, eller hvilken scene det var.
Jeg blev kastet ud i det, og så kørte kameraerne.
Whiskey 603 Charlie, optagelse 1.
Jeg var vildt benovet. Det var et utroligt øjeblik.
Vores helt, Brie Larson.
Det er umuligt at sige, hvad der er det bedste ved at være Carol Danvers.
Jeg udvikler mig ved at spille hende.
Filmene er så store, og man lærer så meget.
Det kan føles overvældende i starten.
Men nu føler jeg mig mere rolig. Jeg har lært at træne.
Det gælder om at være så godt forberedt som muligt.
For når vi først går i gang, aner jeg ikke, hvad der kan ske.
Så kører vi.
- Kører vi? - Ja.
Så kører vi. Klar. Og værsgo.
Vi indspiller The Marvels. Det er så fedt.
Velkommen til mit yndlingssted. Det her er Kamalas værelse.
Sådan ser der faktisk ud inde i Iman Vellanis hoved.
Da jeg begyndte her, var det to gange træning hver dag. Helt sindssygt.
Det har været rigtig sjovt.
Kamalas værelse er alt det, en Marvel-fan drømmer om.
Man er omgivet af al kærligheden til superheltene, -
- og det er det fedeste ved at spille en, der som mig selv er vild med superhelte.
Det er som at være på mit eget værelse.
Jeg er glad for at kunne lære Monica bedre at kende i The Marvels-verdenen.
Jeg tror, jeg distraherer ham.
Jeg er bare så glad for at være her -
- og at være omgivet af så mange skønne kvinder og stærke mennesker.
Det har været virkelig dejligt.
Det var fantastisk at arbejde på en film med tre heltinder, en kvindelig skurk -
- og rigtig mange kvindelige ledere.
Produceren, instruktøren. Det var ret godt.
Og værsgo.
Jeg fortalte alle og enhver, at jeg gerne ville lave en Marvel-film.
Det blev jeg bare ved med at sige.
Og så kontaktede min agent mig og sagde: "Captain Marvel 2."
Jeg hørte senere, det var Captain Marvel, Monica Rambeau og Ms. Marvel.
Jeg blev superglad, for Ms. Marvel er en af mine yndlingstegneseriefigurer.
Jeg læste første nummer af Ms. Marvel og syntes, det var fantastisk.
Jeg levede mig ind i serien, for jeg var en kæmpenørd, -
- der var vild med superhelte og serier.
Og hun var også en nørd, der kunne lide den slags.
Jeg talte med Mary Livanos, der var chefproducer.
Nia og jeg mødtes under pandemien via Zoom.
Vi nørdede løs om tegneserier, og hun pitchede en hel Galactus-film.
Vi klikkede lige med det samme.
Nia tilførte filmen sin egen begejstring for tegneserier.
Hun kom med så mange gode idéer.
Den udveksling af idéer var ligesom sådan, jeg viste dem:
"Jeg kan godt magte den udfordring."
Jeg har klippet to af Nias film. Candyman og Little Woods.
Little Woods var et drama. Candyman var mere en gyser.
Den her er underholdende og spændende og har meget humor.
Jeg kan godt lide, at vi har kunnet lege med genrerne -
- og lave en masse forskelligt.
Nia er ikke kun en fantastisk instruktør, men også en dygtig manuskriptforfatter.
Hun har et meget klart blik for tingene og sætter nogle høje mål for figurerne.
Hun er en stor ledestjerne.
Vi har haft nogle utrolig dygtige manusforfattere på filmen.
Elissa Karasik kom fra Loki-holdet. Hun er respektløs og hylesjov.
- Måske var det Captain Marvel. - Din veninde Captain Marvel.
Hun vadede rundt i vores stue.
Hun presser dig vel ikke til noget?
Og Megan McDonnell, som jeg arbejdede med på WandaVision, -
- er en genial verdensbygger og sci-fi-entusiast.
Hun fandt på idéen om, at hovedpersonerne er filtret sammen.
Vores interaktion med de ustabile springpunkter -
- og vores anlæg for elektromagnetisme har filtret vores verdenslinjer sammen.
Sammenfiltring fungerer godt, -
- for nu har Carol et team, hvad enten hun kan lide det eller ej.
- Gud, er vi et team? - Nej, det er vi ikke.
Sammenfiltringen gør hende ikke svagere, men får hende til at tænke mere over, -
- hvordan hun bruger sine kræfter.
Åh gud.
Det giver nogle kreative benspænd for vores figurer, -
- for hun kan ikke bare fyre sine lyskræfter af mod ting eller folk.
Hun er nødt til at mærke efter i sig selv. Det er meget udfordrende for Carol.
Det er svært for Carol, for hun har ligesom besluttet at arbejde alene.
Hun er ret beskyttende.
"Bliv ombord på skibet. Jeg klarer det her."
Men med tiden indser hun, at hun har brug for andre.
De kan kun løse problemet sammen.
Man kan godt stå fast uden at skulle stå alene.
Sammenfiltring var en meget dynamisk idé, -
- men det var som at holde tre bolde i luften under hele indspilningen.
Meget fint. Så kører vi.
Tre, to, en. Værsgo.
Personerne skifter plads i filmen, og det affødte min yndlingskampscene, -
- teleporteringskampen.
Første gang de tre helte skifter plads, aner de ikke, hvad der foregår.
De ved ikke, hvorfor de skifter plads, og må pludselig kæmpe tre steder.
Først var vi på Kamalas værelse.
Så teleporterede hun til Dar-Benns skib, og hun aner ikke, det er hendes skib.
Ad, hvor klamt!
Teleporteringskampen er supersjov.
Der indgår en masse sammenfiltringer.
Værsgo!
Den var virkelig godt planlagt.
Den var utrolig svær at udarbejde, men Nia klarede det perfekt -
- sammen med stuntholdet og afdelingslederne.
Det tog lang tid at tilrettelægge den kampscene, -
- lige fra at skrive den, lave en skudliste og øve stuntene.
Det er en af vores yndlingskampe. Hvad vil vi opnå, hvor lang tid har vi?
Det gjaldt om at udstikke en plan.
Det var en sjov opgave.
Det gjaldt om at være detaljeorienteret og have helt styr på tingene, -
- for når folk begynder at skifte plads, bliver det virkelig kaotisk.
Vi havde lidt problemer under klipningen.
Vi vidste ikke altid, at vi skulle vise begge steder, der skiftes imellem.
Når to personer skifter plads, -
- skal man så følge den ene til det nye sted eller blive, hvor man er?
Så der var utallige kombinationsmuligheder.
Man er nødt til at afprøve alle muligheder i klipperummet, -
- for noget, man slet ikke har tænkt på, kan blive det bedste ved hele filmen.
Kamala, er du uskadt?
Værsgo, Iman.
For at kunne skabe sekvenser med sammenfiltringer -
- måtte vi tit filme heltene hver for sig.
Og så måtte vi sætte optagelserne sammen senere.
Vi filmede lige indtil teleporteringen.
Så stoppede vi, byttede personen ud og fortsatte så.
Det var forvirrende, så man måtte koncentrere sig. Hvem skifter med hvem?
En, to, tre, nu.
- Det skulle være på "tre". - Jeg ved det godt.
Jeg er vild med sci-fi, så det var vigtigt for mig at få rummet til at virke ægte.
Men det skulle også være sjovt og skræmmende.
En stor del af filmen foregår i rummet.
Når man er ude i rummet, -
- fremkalder det altid nogle vidunderlige musikassociationer.
- Det lyder helt fantastisk. - Den var god.
Filmhistorisk har der været mange bud på, hvordan rummet lyder.
Det var noget, jeg havde med i baghovedet.
I rummet er der ingen lyde.
Man mærker kun vibrationer, der så igen føles som lyd.
Det skyldes blandt andet, -
- at lyde i rummet ligger 60 oktaver under det, et menneske kan høre.
Da jeg lavede research om rummet, tænkte jeg på min ven Evelyn Glennie.
Evelyn Glennie er en døv slagtøjsspiller. Hun er verdensberømt.
- Hvad er det? - En jerntønde med marmorkugler.
Det lyder godt.
Hun er en helt utrolig musiker -
- med den største samling af slaginstrumenter i hele verden.
Det mest utrolige ved hende er, at hun hører med kroppen.
Evelyn hører med sine følelser, og det er lige netop det, -
- vi forsøger at gengive i filmmusikken.
Hvordan hører man gennem vibrationer?
Ja, sådan.
Og så ligger temaet øverst.
Meget tidligt indspillede jeg to små kor, der havde rødder i verdensmusik.
Vi havde en sydasiatisk carnatic-sanger.
Vi havde tre basser. Det var en meget sammensat gruppe.
Det giver en slags kønsneutral sang af en anden verden.
Det var meget eksperimenterende, og jeg tror, det fungerede godt, -
- fordi det ramte den storladne Marvel-lyd.
Den tager vi senere.
Vi var heldige at arbejde med fuldt udviklede figurer i den her film.
Iman har sin egen serie, og Teyonah sin. Der går meget historie forud.
Du sagde, du ville være tilbage, før jeg vidste af det.
Den ene tilbeder mig, mens den anden synes, jeg er fuld af fejl.
Jeg kunne ikke forklare en lille pige ...
En lille pige, der stolede på hvert et ord fra din mund.
Det fine ved at sætte de tre sammen er, at der opstår fede konflikter.
De passer godt sammen og komplementerer hinanden.
Et centralt tema er, hvordan de forholder sig til at være superhelte.
Det er vigtigt, at vi forstår, -
- at Captain Marvel ikke kan være den, der står mellem liv og ødelæggelse.
Det handler ikke kun om at være Captain Marvel, men også om at være Carol Danvers.
Måske skulle vi lade den gå på voicemail.
Brie, Teyonah og Iman har løftet deres figurer op på et højere niveau.
Så, slyngsøstre.
Alle tre skuespillere har meget til fælles med deres roller.
Brie besidder en meget stor beslutsomhed ligesom Carol Danvers.
Da hun fik to medspillere, var hun den, der sørgede for, at alle følte sig trygge.
Værsgo.
Det har været sjovt at udforske forholdet mellem Monica og Carol, -
- deres historie, og hvordan de forhåbentlig kan finde hinanden igen.
Teyonah Parris er skøn som Monica. Hun gav figuren dybde og sjæl.
Monica er hårdt ramt af sin mors død, og det formidlede Teyonah meget smukt.
Det har været en meget lang uge.
Jeg har lige været hængt op i wirer og alt muligt.
Bare den kom i kassen. Det gik vildt for sig, men jeg lettede vist meget godt.
Vi er virkelig i vælten her.
Iman Vellani er ingen undtagelse. Hun er kæmpe Marvel-nørd.
Var det anderledes?
Kamala er Iman. Iman er Kamala.
Hun var født til den rolle, synes jeg.
Det er det fedeste arbejde. Jeg kunne fortsætte med det livet ud.
Hun stivner, når hun møder et idol. Såsom Kevin Feige eller Sam Jackson.
Jeg gemte mig bag instruktøren, da Sam kom ind.
Hun er så sød og sej. Jeg er nødt til at sige "sej", -
- for når jeg siger "Du er så sød", siger hun: "Jeg er sej og stærk."
"Ja, du er sej og stærk. Og bare så sød." Det har været rigtig sjovt.
Hun kommer med masser af varme og humor.
Det var det, jeg godt kunne lide ved Ms. Marvel-tegneserien.
Castingen sidder lige i skabet.
Der findes et armbånd mere, og en smuk, ond dame vil gøre folk fortræd med det.
Hvem er Dar-Benn?
Dar-Benn er Kreeimperiets Supremor.
Hun er meget modsætningsfyldt.
Hun er en blanding af vrede, håb, videnskab og krig.
Skrullerne har forrådt kree'erne.
Hun er så at sige et resultat af, -
- at Captain Marvel knuste kreeimperiets Suveræne Intelligens.
Hun er stærkt opsat på at hævne sig på hende.
Udsletteren knuste kree'erne.
Vores helte må tage kampen op mod Dar-Benns stålsathed.
De farligste skurke er dem, der ikke har noget at miste.
Åh nej, jeg ...
Zawe tilførte figuren en masse humor. Hun nød at spille ond.
Zawe som Dar-Benn var ikke lige til at blive klog på.
Da jeg så hende, sagde jeg: "Du ser utrolig ud, men er også ret skræmmende."
Hun er barsk og intens.
Og en smule vanvittig. Ikke Zawe, men Dar-Benn.
Og så snart der bliver sagt "tak" ...
Tak! Flot, Zawe.
... er hun det dejligste, sødeste menneske.
Så det er virkelig en pose blandede bolsjer.
Det er bare for meget.
Det er vildt sjovt at spille Dar-Benn.
Jeg ser mig omkring og kan knap nok fatte, at jeg befinder mig i den her verden.
Det er meget bevægende, for MCU har haft en førerposition i filmverdenen, -
- så det er en meget stærk oplevelse. Det er fantastisk.
Slut.
Vi udgør en lille hær på settet.
Vi er der tit med instruktøren og kamera- og gripfolkene -
- og giver feedback om, hvad der fungerer og ikke fungerer.
Vi har haft et rigtig fint samarbejde.
Vi er alle en del af det samme og skaber den samme verden.
Vi skal arbejde meget tæt sammen, så vi har en snak hver dag.
Når man har været gennem den proces -
- og set folk samarbejde om at overvinde udfordringerne, så kan alt klares.
Det gælder bare om at finde en løsning.
Det hele skal være på plads til en bestemt optagelsesdag.
Nia og Sean ville have, at så meget som muligt skulle være virkeligt.
Filmens sets var enorme, for jeg ville gerne filme hele vejen rundt.
Optagelserne skulle være så dynamiske som muligt.
Meget foregik i rummet, og jeg ville have, at tingene rent faktisk var der, -
- så vi undgik en masse CG i rummet og på settene.
Vi benyttede to studier.
Der var otte scener, to udendørsscener, 54 separate sets, -
- seks kraner, fem planeter, en rumstation, fem rumskibe, -
- tre evakueringskapsler, en rumelevator og en golfbane.
- Hvad? - Ja.
Golfbanen brugte vi til Marias hus. Scenografien tog 50 mennesker sig af.
Byggeafdelingen var nok på 350.
Et af mine yndlingssets er Carols skib.
Jeg er om bord på Captain Marvels skib.
Så er der MCU-rundvisning. Carols skib.
Hvordan ser det ud inde i hovedet på en anden person? Sådan her.
Carols skib skulle ligesom være en rumautocamper, -
- hvor hun kan medbringe alt. Det er hendes hjem.
Hun har boet på skibet i 30 år.
Hun kan føle sig hjemme der.
På film er rumskibe tit tomme og uden personlighed som et kontor.
Hvordan ville man indrette sig, hvis man opholdt sig længe på et rumskib?
Vi tilføjede noget fra hendes fortid. Ting, hun kunne hygge sig med i rummet.
Hendes yndlingsbøger.
Der var også selvhjælpsbøger. Det syntes Nia var sjovt.
Hendes tøj og workoutudstyr. Vi prøvede at gøre det meget personligt.
Min yndlingsting på hele skibet. Jeg fik ikke lov til at tage den på.
Mest fordi mit hoved ikke er så lille.
Bag mig ser I store glaskummer.
Skønne terrarier.
Da vi bestilte biosfærerne, troede vi, de var mindre.
Da vi modtog dem, virkede de alt for store.
Vi anbragte en på settet -
- og fik den idé, at hun dyrkede sin egen mad, så vi anbragte nogle flere.
Køkkenet skulle give indtryk af, at hun lavede mad og ikke bare spiste rummad.
Syltede radiser, agurk og aubergine. Konjac-kugler.
Hun har en kaffemaskine og forskellige knive.
Et normalt køkken, men bare i rumalderudgave.
Og der var naturligvis en masse kattesager.
Hendes bedste ikkemenneskelige ven.
Bøger og billeder med katte.
Kattemad, meget vigtigt.
Gooses verden.
"Goose Tunes". "Soul of Thunder", "Party Mix".
Det er på niveau med Star-Lords kassettebånd.
Grafikerne gjorde et flot stykke arbejde med fotoene og båndene.
"Yan-sange".
Vi indlemmede mange detaljer uden helt at vide, om folk ville fange dem.
Det er skønt, hvis folk ser dem.
Det er også sjovt for skuespillerne, når de kigger rundt på settet.
Hun har ikke afleveret dem.
Det er fint for deres rolle.
Under optagelserne benyttede vi LED-skærme -
- til at gengive rumomgivelserne uden for skibene.
Jeg kan rejse i rummet.
Vi fløj forbi en stjernetåge og sprang gennem et ormehul.
Det havde jeg ikke troet kunne lade sig gøre på et set.
Vi brugte LED i stedet for blue screen.
Med LED kan man udvide omgivelserne uden for vinduerne.
Vi optager tit i blue screen-studier, men billederne tilføjes bagefter.
Blue screen ... så har Teyonah en bunke spørgsmål.
Jeg gider ikke sidde i biffen og sige:
"Jeg anede ikke, jeg skulle reagere på det."
Nia er vild med det set, for hun kan reagere på det, der ses på væggen.
LED-skærmene er bare fede.
Vi ser faktisk det, vi skal se, og ikke bare en green screen. Det er godt.
Der er levende billeder, som skuespillerne kan reagere på, -
- og vi får interaktivt lys ind i rumskibet.
Materialerne er af metal og glas.
De refleksioner og farver, man ser gennem skærmen, er virkelige og troværdige.
Man ser det glide forbi nogle utrolige rekvisitter rundtom på settet.
Springpunkter er genveje i rummet.
Det er også oplyste ormehuller, der giver en idé om den verden, man rejser til.
For at skabe springpunkterne arbejdede vi tæt sammen med belysningsafdelingen.
De lavede ekstra belysning omkring skibet ved springpunkterne eller Bifrost.
For LED-skærmenes lys var ikke altid nok.
Så der går et kraftigt lys hele vejen gennem skibet.
Det får folk til at spærre øjnene op. "Hvor er det flot."
Alpha Centauri-systemet.
Al den nye teknologi kræver, at nogen vejleder filmskaberne.
ILM Virtual Art Department er nogle folk, -
- der bruger real time-software til at hjælpe kunden på vej.
De har været en stor hjælp under vores planlægning.
De byggede et skib i 3D og viste os, hvordan vores indhold ville fungere.
Vi havde 2.400 LED-skærme.
Vi kunne godt have brugt nogle flere.
Vi kunne flytte nogle af skærmene i siden op foran, -
- når vi manglede noget i højden.
Vi byggede forvæggen og sektionerne til venstre og højre, -
- så de kunne køre op og ned og tilpasses Seans ønsker.
Selv når vi filmede lidt for højt, fordi vi ikke havde et LED-loft, -
- kunne vi bare flytte væggen op på få minutter.
Det fungerede fint.
Vi havde godt udkig i skibet gennem alle vinduerne.
Det har været magisk at føle, at man rent faktisk befinder sig i rummet.
Vi har alle siddet i Carols stol, fløjet forbi en måne og landet på Aladna.
Man føler virkelig, man suser gennem rummet, og man kan godt blive svimmel.
Men det har været magisk.
Første gang Kamala rejste gennem et springpunkt, tabte hun kæben.
Det er som at sidde i en forlystelse, især når de får rumskibet til at slingre.
Vi byggede et hydraulisk styret kardanophæng på scenen.
Nia ville have, at cockpittet rystede voldsomt.
For at simulere, at skibet fløj stærkt eller ændrede retning.
Holdet var på i alt 40 personer fra idéfasen til udførelsen på settet.
En masse stål og hårdt arbejde.
Vi har før bygget kardanophæng, men ikke i den længde.
Det var nok det mest udfordrende set.
Det endte med at være hævet godt tre meter over jorden.
Med de mange specialeffekter oveni krævede det en kraftig stålkonstruktion.
Vi benyttede et stillads.
Når det hele spiller, føler filmskaberne, de stadig har hånd i hanke med projektet.
Det er ILM's mål. Vi vil hjælpe dem med at fortælle historierne.
Det her set har været utroligt. For et år siden fik vi en skør idé om, -
- at vi kunne flyve i rummet, og nu gør vi det faktisk her.
Fagre Aladna
en fredelig korsvej
prinsesse vel mødt
- Prinsesse? - Det er rent formelt.
De ville have et musicalnummer. "Hvor skørt," tænkte jeg.
Men så faldt jeg for idéen.
Aladna er stedet at bo. Det er mageløst. Alle synger.
Det var et skønt sted, for det er så farverigt og livsbekræftende.
Sci-fi er tit dystert, tungt og trist, men det her sted er ren glæde.
Jeg har drømt om at være med i en musical, så det var syret at kunne gøre det her.
Det kom bag på mig, at jeg skulle lave et musicalnummer i en Marvel-film.
Den utrolige Shelley Maxwell koreograferede dansene.
Vi er på gaden i Aladna og laver et stort optrin med en masse dansere og statister.
Vi begyndte med 15 dansere, øgede til 35, -
- og nu har vi over 100 dansere og statister på stedet.
Bevægelserne blev født ud af begejstring og tanken om at være med til en skøn fest.
Hold da kæft.
Hendes prinsessekjole ... Ja, det er jo et musicalnummer.
Hun har en skøn sang og dans med prins Yan.
Da jeg læste manus, så jeg Fred Astaire og Ginger Rogers for mig.
Yan ...
Jeg flyder over med følelser.
- hun har brug for hjælp - hjælp!
Den første film pressede mig fysisk.
Jeg skulle lære at blive stærk. Det var omvendt med den her.
Her skulle jeg lære glidende bevægelser ...
- Hvad gør hun nu? - Følger etiketten.
Og at være sensuel. Det forbandt jeg slet ikke med at spille Carol.
Carol skulle ud af superheltedragten og bare få lov til at være feminin.
Men selv der er det, som om hun er iført en slags Captain Marvel-prinsessekjole.
Hvor mange kapitler fanfiction er der i det her?
Tonsvis.
Aladna var en filmisk bedrift.
Det var som at være på en lyrisk planet med middelhavsklima.
Både omfanget og detaljerigdommen var helt overvældende.
Settet er så flot.
De stakkels statister er blevet sminket siden klokken tre i nat.
Jeg er imponeret over det store arbejde, der bliver lagt i det.
Aladna var et kæmpeprojekt.
Vi havde afstøbninger af over 68 figurer.
Hoveder og hænder, spandevis af silikone.
Aladnanernes tøj har nogle vildt fede farver og snit.
Sminken er markant, men skal stadig se troværdig ud.
Når der bliver brugt en kraftig pink farve, -
- er der nogle smukke blå nuancer til at komplementere den.
Sminken var temmelig overdådig.
Jeg anvendte små tjavser og krøller. En masse sprudlende former.
Men det hele fungerede fint.
Aladna er en havplanet, så formerne var bløde og flydende.
Farverne var dem, man finder under havet.
Jeg var inspireret af havvæsner, pasteller og smukke koralfarver.
Iris van Herpen er en fabelagtig modedesigner med netop den slags æstetik.
Jeg skelede til hende, for hendes arbejde er virkelig af en anden verden.
Ting af en anden verden kan ikke købes i butikkerne, så vi måtte lave det hele.
Vi måtte farve tingene og tilskære dem. Alt blev lavet fra bunden af.
Det enorme lokale summede og vrimlede med folk, der knoklede løs.
Det sjoveste var at skabe Aladnas beboere.
Jeg studerede afrikanske stammefolk fra begyndelsen af det 20. århundrede -
- og blev fascineret af deres frisurer og styling.
Aladna er den farverige og glade del af filmen.
Pigedelen så at sige. Jeg er ikke interesseret i kampene.
Vi skabte kostumer, der gav plads til dansebevægelser.
Lindsay designede toppe, bukser og jakker, som vi satte sammen til forskellige look.
Men det gjaldt ikke kun Aladna. Der er andre planeter i filmen, -
- så vi endte med at skabe op til 1.200 forskellige kostumer og look.
Aladna er faktisk den førende modeplanet.
Det er nogle af de flotteste kostumer, jeg har set.
Det var rigtig sjovt at tilføre MCU noget helt nyt.
Vi gik bare helt tegneserieamok i filmen.
prinsesse fra
Stop. Vi må tale sammen.
- Behøver han ikke synge? - Han er tosproget.
- Prins Yan, så skøn. - Et hug.
Jeg så Park Seo-joon i et koreansk drama og tænkte: "Han vil være god at have med."
Park er måske den mest berømte, jeg har arbejdet sammen med.
Han er fra allerøverste hylde.
Vi tog til karaoke en aften under optagelserne, og det vakte opsigt.
Han er utrolig og har bare så megen karisma.
Folk bliver vilde med prins Yan.
Park er fænomenal. Man skulle tro, han var født med et sværd i hånden.
Liang viste ham koreografien et par gange.
Park kiggede på og udførte den så bare med stor energi og ynde.
Stuntfolk elsker kampe og sværddueller. Det er vores rette element.
Jo flere stuntfolk der prøver at slå hinanden ihjel, jo gladere er vi.
Jeg har en hær.
Min hær består af dem, der har lært mig stunt de seneste syv måneder.
De udviser en utrolig energi under en hel dags optagelser, -
- og så lærer de en noget nyt næste dag.
De er bare sådan nogle dejlige, søde mennesker.
De gør forfærdelige ting under kampene, men er superflinke, når vi ikke er på.
Vi forsøgte os med nye kampteknikker.
Aladnanerne skulle ikke bevæge sig som kree'erne.
Aladnanerne er meget fredeligere og mere yndefulde, -
- nærmest dansende i bevægelserne.
Det ville vi have med i kampscenerne, -
- så man kunne se, at deres håndtering af våben adskilte sig -
- fra kree'ernes mere traditionelle brug af skydevåben og køller.
Vi er halvvejs, men det er første gang, vi er sammen i vores superheltedragter.
Vi er The Marvels. Det er meget spændende.
Dragterne stammer fra tegneserierne.
Vi kiggede på tegningerne af dragterne, -
- for de siger meget om, hvordan figurerne er.
Og det kan man så overføre til noget virkeligt lavet af stof.
Designteamet laver research og overvejer, hvordan det hele skal se ud, -
- så man kan købe det rigtige stof og teste det -
- sammen med farverne, lynlåsene og knapperne.
Vi gør det på den gammeldags måde i hånden.
Vi bruger også 3D-print og laserskæring, hvor alting tegnes på computer.
Vi laver alle rekvisitter til kostumerne -
- såsom dele af Marvel-dragter, rumhjelme, smykker og så videre.
Vi har fire store værksteder med 170 ansatte.
Det er som et storcenter med butikker på 30 kvadratmeter.
Der er mellem otte og tolv tilskærere, der arbejder på kostumerne, -
- 20-30 mennesker i den afdeling, hvor man giver kostumerne patina og farver dem.
En afdeling tager sig af læderudstyret, og en anden afdeling laver panser.
Vi har nogle superdygtige folk, der udrettede meget på kort tid.
Vi ville skildre en kvindelig styrke, -
- uden at det blev seksualiseret. De skulle bare være kvinder.
Det var vigtigt for os, at disse stærke figurer kunne agere, -
- uden at der var en underliggende seksualitet ved det.
Det var kvinder, der var kvinder, og som var stærke.
Captain Marvel er stort set uovervindelig og behøver ikke panser.
Hun kan beskytte sig selv.
Hun fik en dragt, der var funktionel, og som viser, hvad hun står for.
Det samme med Monica.
Det er en figur, som folk kender. Hendes dragt er nu sort og hvid.
Det var den løsning, vi valgte.
Lindsay har været meget åben over for mine idéer, og hvad der passede mig.
Så jeg er meget glad for det her look.
Dyrk lige støvlerne og det hele. Ja tak.
Lille Kamala har sin egen serie. Vi brugte dragten fra den.
Og så får hun en opgradering.
Kan du gøre os kampklar?
Værsgo!
Det er ren workout, når man har dragten på.
Det er fint nok, for jeg får flotte muskler.
Det er som at være iført tøj lavet af træningselastikker.
Det er godt for mine skuldre, og min træner siger, det gør mig stærkere.
Det er det vigtige.
Outfittet har været en sand fornøjelse og sat sit præg på rollen.
At fare rundt i læder og rumstøvler hele dagen har gjort det hele meget livagtigt.
Dar-Benn er både videnskab og krig.
Så outfittet skulle virke skræmmende, -
- men også udstråle intelligens, for vi møder hende, da hun er blevet kejser.
Men hun slås også en fandens masse.
Det er jo en mod tre, -
- så jeg skulle bevæge mig troværdigt som en trænet soldat.
Det er en skøn blanding af kejser og soldat.
Det er fremragende løst af vores kostumier, Lindsay Pugh.
Jeg er så glad for det hår- og sminketeam, der har været med på filmen.
Wakana Yoshihara, der ordnede mit hår, og Chantel McDonald, der sminkede mig, -
- er mine superhelte, for forvandlingen er enorm.
Det har været en sindssyg tur, men jeg er bare vild det her look.
Actionscenerne er bare så gode. Hvis jeg selv må sige det.
Der er masser af action i den her film.
Min mor spørger: "Hvad laver du i dag?" Og jeg svarer: "Jeg slås med aliens."
Det er det, jeg gør nu.
Det er frikvarter.
Vi talte med Nia om, at actionscenerne skulle virke realistiske.
Actionsekvenserne skulle have et realistisk udgangspunkt.
Så når det gik helt amok, og folk sloges i luften, ville man bare tro på det hele.
Actionscenerne er megafede.
Jeg sagde til stuntkoordinatoren, Jo McLaren, -
- og second unit-instruktøren, Peng, at figurerne skulle have hver sin stil.
Den udviklede sig gennem filmen.
Folk ser så mange superheltefilm. Hvordan gør vi det interessant?
Friskt. Det er min udfordring.
Nu har vi Ms. Marvel.
Vi har Monica.
De har forskellige superkræfter.
Jeg kan ikke flyve.
Udsletter!
I den her film ser man deres kræfter udvikle sig.
Ms. Marvel har lige fået sine kræfter.
Det er lidt tilfældigt.
Ikke så elegant.
Hun kan skabe energifelter, som hun kan fange kree'er i.
Det udvikler sig mod slutningen.
Hun udnytter hårdlyskræfter til egen fordel og til teamwork.
Monica Rambeau har kun brugt sine kræfter i videnskabeligt øjemed.
Hun skal lære at kæmpe.
Hun skal lære at flyve.
Vi ser hende flyve første gang uden for Khans hus.
Du er nødt til at flyve.
Hun er nødt til at tro, at hun kan lette og redde Kamala.
Hun bliver bedre og mere selvsikker efterhånden.
Det var vigtigt for Teyonah at have styr på forløbet.
Hun spurgte: "Er det min første gang?"
"Ja, det er din første flyvetur.
Eller det er første gang, du bruger evnerne til at angribe nogen."
Captain Marvel har gjort det i 30 år.
Hun kan være lidt sjusket, fordi hun er ukoncentreret.
Hun tager tingene lidt for givet, men det ændrer sig i filmen.
Kom nu!
Captain Marvel kæmper tit mod 20-30 kree'er.
Hun er den stærkeste.
Tre, to, en. Værsgo.
Vi viser den styrke ved hjælp af et af de bedste wire-teams i verden.
Daryl Andrews, Joe Spilhaus.
Et utrolig hårdtarbejdende team.
Det er sjovt. Jeg kan se alle trailerne.
Der er rigtig meget wire-teknik i filmen. Vi bruger wirer næsten hver dag.
Kree'er og Dar-Benn bliver kastet rundt.
Alle de sekvenser er omhyggeligt udarbejdede.
Vi laver test med sandsække og øver med masser af polstring og tykke måtter.
Og når tingene sidder i skabet, går vi over til tyndere måtter.
Vi vil naturligvis beskytte stuntfolkene.
Nå, det er Carol.
Vi trækker baglæns. Når hun kaster den, kan vi forhåbentlig følge den.
Har vi en blød en? Kast den. Ikke nu ...
Peng er bare den bedste.
Hvis I har set Shang-Chi, ved I, han er prof til fingerspidserne.
Han var faktisk Jet Lis stuntdouble.
Zawe er min agent.
Det var sjovt at finde ud af, både hvordan de tre heltinder kæmper, -
- og hvordan mr. og mrs. Khan gør det.
Hvordan vil mrs. og mr. Khan tage kampen op med rumvæsnerne?
Værsgo.
Der er mange visuelle effekter i filmen.
Næsten alle optagelser rummer nogle, men vi ville også lave ægte stunt.
Træk kameraet væk her.
Man kan se, hvor højt der er til loftet. Nu skal Carol hoppe og lande på M418.
Vi besluttede at bruge en stuntdouble til faldet.
Faldet er på omkring 12 meter.
De visuelle effekter vil øge farten og skabe omgivelserne, -
- men stuntet er ægte.
Når de flyver, er de ophængt i rigs med spil og paler.
Det var sjovt, når de alle tre hang i wirer.
Brie sagde: "Så kører vi." Teyonah: "Det er første gang for mig."
Det var sjovt.
Men jeg skulle også spille skuespil, og jeg røg op som skudt ud af en kanon.
Så jeg var lidt rystet, men det var fint nok.
Og for Iman var det en forlystelsespark.
Jeg er vild med rutsjebaner, så det her er mit ønskejob.
De forskellige reaktioner var sjove.
Jeg har det megasjovt. Teyonah har det lidt svært med det.
Når jeg snurrer rundt i ophænget, er jeg bare i mit es.
Det er fedt.
Jeg leger på mit arbejde. Det er bungeejumping hver dag.
Det er en drøm.
Værsgo.
Træningen kommer til sin ret, når man hænger i wirer ved skuldrene og lårene.
Man skal virkelig holde sin core. Det er workout hele dagen. Sindssygt.
Men det er jo superheltesager og lige så underligt, som det ser ud.
Som når vi har spøjse nagler på hovedet og prikker i ansigtet.
Det er mærkeligt. Men man føler sig alligevel som en superhelt.
Forberedelserne er intense. Til den første film trænede jeg i ni måneder, -
- til den anden nok fire måneder.
Jeg kunne tage en enkelt pullup og pushup med én arm, ti med begge arme.
Kroppen skal være smidig og stærk, så den er klar til hvad som helst.
Jeg havde et par uger med min stuntdouble, Maria, for at lære det grundlæggende.
De har været meget tålmodige og opmuntrende. Og superseje.
"Du kan bare gøre det. Af sted. Få mig til at se blæret ud." Det har været skønt.
Jeg kan ikke tale om stuntteamet uden at græde, men jeg vil prøve.
Jeg anede ikke, hvor vigtigt stuntteamet er i sådan en film.
Det lyder måske naivt, men de er dens pulserende hjerte.
I en musical er sang kommunikationsformen.
I de her film er kampe kommunikationsformen.
Jeg var i tvivl om, hvorvidt min styrke og koordinationsevne var god nok.
Men der var ingen grund til tvivl, -
- for stuntteamet er de sødeste og mest hårdtarbejdende mennesker, der findes.
- Jeg talte lige om jer. - Det er ikke sandt. Det sværger jeg.
Det her er det utrolige team, jeg har talt om.
Andy Lister, Liang, Snow, Rashid Phoenix.
Det er Maria og Jess og Snow.
Min stuntdouble er bare alletiders.
Som I ser, er Rashid en mand.
Zawe er en skøn, høj kvinde.
Vi mangler kvinder på 1,80 meter her i Storbritannien, -
- så kom bare, piger, og få stunttræning.
Han har måttet lade sig polstre godt til de rigtige steder.
Han er en høj, slank mand med ben, de fleste kvinder sukker efter.
Zawe har stået i situationen før og er superglad for Rash.
Chloe bevæger sig også smukt, men hun kan ikke være to steder samtidig.
Han får mig til at se så godt ud. Og håret klæder dig.
Nogle gange er det stylet bedre end mit. Det irriterer mig.
Folkene bag de visuelle effekter er fantastiske.
De er i stand til at skabe alle de referencebilleder, vi har brug for.
Er der katte?
Katte var meget vigtige for Nia.
Vi havde rigtige katte med på praktisk talt alle sets.
Det var så sødt.
Selv de mest knarvorne folk spurgte: "Hvor er kattene?"
Udfordringen ved at computergenskabe en huskat er, -
- at mange mennesker har kat og ved, hvordan de ser ud.
Måske har man en, der sover sammen med en. Vi ville være så naturtro som muligt.
Så vi lavede en indviklet scanning af en kat -
- for at skabe den bedst mulige CG-kat.
Vi har to katte, der spiller Goose. Nemo er en af dem.
Den anden hedder Tango. De er dygtige til forskellige ting.
Nemo er mest en stuntkat. Han kan lide at løbe og springe.
Tango er meget roligere.
Han sidder, følger skuespillerens blik og laver sjove udtryk. De er et godt team.
Tango og Nemo er et rent mareridt. Det er for sjov.
De er de største divaer på settet.
På et tidspunkt sagde jeg til Nia: "Det er dem eller mig."
- Og Nia traf et valg. - Ja.
Det var min sidste dag på The Marvels.
Værsgo.
Jeg afleverer dem lige, så man tror, jeg arbejder.
Dagene med killinger var bare det bedste. Og vildt stressende.
Killingerne var nuttede og skræmmende uforudsigelige.
Hele holdet blev kattemødre.
Alle gik på jagt efter katte, hvis de stak af.
Så vi køber sækken i katten?
Den scene kom faktisk med i filmen.
Ligesom med Goose brugte vi tit killingerne som reference.
Men killinger er ikke lige så veltrænede som Goose.
Så næsten alle killinger i filmen er CG-animerede.
Men på nogle optagelser var de for nuttede til at blive skrottet.
Jeg lader folk afgøre hvilke.
Når alle går rundt med en killing, er det bare en god dag.
Når man filmer i 85 dage, skal man da have nogle dage med killinger.
Jeg er glad for katte.
Udfordringen i den her film er, at man ikke kun står til ansvar -
- over for det voksende MCU og de mange forhistorier, -
- men at man gør det i tredobbelt grad.
Jeg har altid været vild med, at MCU blander så mange genrer.
Filmens stemning præges tit af hovedfiguren.
Når der er tre hovedfigurer, får man faktisk stort spillerum.
Vi er i Abbey Road Studios.
Vi skal indspille musikken til The Marvels.
Jeg er utrolig glad for at være her.
Det lyder fantastisk. Salen er fantastisk. Musikerne er fantastiske.
At råde over sådan et orkester med 90 fænomenale musikere -
- til at udtrykke mine musikalske tanker er en sand gave.
Laura Karpman arbejdede på What If...?, -
- hvor forskellige helte fra Marvel-universet -
- med deres egne kendingstemaer, blev ført sammen.
What If...? var fin opvarmning for mig, før jeg lavede Ms. Marvel og The Marvels.
De tre heltinder har alle optrådt i andre serier.
Ms. Marvel, WandaVision og Captain Marvel.
Så vi skulle have et nyt superheltetema, der var alle tres tema.
Altså et teamtema.
Laura fandt et fantastisk tema, som vi alle gik og nynnede på kontoret.
Det er så godt. Nogle gange danser jeg til det på kontoret.
Jeg synes, det er et fremragende tema. Kan jeg tillade mig selv at sige det?
12 valdhorn, Marvel-temaet, gang i den, supersjovt.
Dar-Benns tema er også ret markant.
Til det brugte jeg syv tværfløjter, heriblandt en kontrabasfløjte.
Det er en lav, ond, snigende lyd.
Det er Dar-Benn i mine ører.
Der er lidt jazz i fløjtetemaet.
For der er noget jazzet over Dar-Benn, ikke?
Jeg forbinder hende med noget dunkelt og tilrøget.
Nia havde mange input. Hun mødte op, hver gang vi spillede, og var meget på.
Strygerne gør det der.
Og vi lavede nogle fine improvisationer med orkesteret.
Det er en wall of sound, hvor jeg tog alle elementerne fra Dar-Benns tema -
- og fik alle i orkesteret til at spille dem samtidig.
Det er organiseret kaos.
Hun var meget begejstret for den slags eksperimenteren.
Vi kalder det wall of sound.
Og Nia vil give en hånd med.
- Helt perfekt. - Tak.
Superflot! Tak.
Ugen i Abbey Road var en af de bedste i mit liv.
Alle solister var kvinder, og jeg ville have et broget sammensat orkester.
Så vi så mange forskellige ansigter i orkesteret.
Det er dejligt at blive værdsat i den verden, for jeg elsker den så højt.
Tre, to, en ...
Lidt for hurtigt. Undskyld.
Der skete mange sjove ting på settet.
Det var en supersjov indspilning med mange mindeværdige øjeblikke.
Gud!
TILLYKKE MED FØDSELSDAGEN BRIE!
Kevin Feige, Samuel Jackson, Brie Larson, Teyonah Parris.
En masse skønne mennesker sang fødselsdagssang for mig.
Det øjeblik kører bare i båndsløjfe. Kagen var også god.
Det er ikke bare et arbejde. Det er vores liv.
Der var lidt leg over det hele.
Vi kunne drille hinanden, for det blev gjort af kærlighed.
De sjove ting, der skete, lyder nok slet ikke sjovt.
Når nogen blev trukket skævt op i en wire, flækkede vi helt sammen af grin.
Det er min skyld.
Det var bare så sjovt.
Jeg havde et fantastisk hold, og hver dag skete der noget nyt.
Det har været en fest.
Vi var som en familie.
Jeg vil lige sige noget, inden Nia får ordet.
Nia er uden tvivl den mest fantastiske leder, -
- vi kunne have haft de seneste 17 uger. Vi ønsker hende held og lykke fremover.
Tusind, tusind tak.
Opgaven skræmte mig, da jeg fik den sidste sommer.
Men I har gjort det til den skønneste og mest spændende oplevelse, jeg har haft.
Jeg elsker jer allesammen. Tak.
Settet var et dejligt sted. Holdet blev nærmest en familie.
Det har i den grad været et kærlighedsprojekt for os.
Vores instruktør, Nia, og vores producer, Mary, skabte et fremragende miljø.
Det var meget tilfredsstillende at arbejde med sådan en sammentømret gruppe.
Super.
Det bedste ved indspilningen -
- har været samarbejdet mellem skuespillerne og det øvrige hold.
Det er et privilegium at arbejde med så dygtige mennesker.
Håret, sminken, kostumerne, koreografien. Det var på et tårnhøjt niveau.
Filmen vil inspirere mange mennesker, og jeg glæder mig.
Det er ikke noget, man har set i MCU før.
Det er sjældent, man ser så mange seje kvinder i centrum -
- i så stor en film.
Jeg tror, filmen vil være toneangivende for MCU i fremtiden.
Den fører forskelligartede figurer sammen på tværs af tid og rum, -
- og det kan virkelig løfte historierne.
Der er et kosmisk fællesskab, uden at figurerne måske er klar over det.
"Det, du søger, søger dig."
Okay. Det er sidste indspilningsdag.
Jeg har det både godt og skidt med det. Det er ikke rigtig gået op for mig.
Det har været megaskønt at lave filmen.
Tak, allesammen.
Tusind tak, fordi I har været her.
Tak, fordi I har været væk fra jeres familie, venner og kæledyr.
Jeres nære og kære.
Tak, fordi I har brugt så meget tid på det her.
Jeg holder rigtig meget af jer.
Filmens slutning afføder spørgsmålet: Hvad vil det betyde for Carol?
Der er meget, der er afklaret for hende. Og for mig.
Når jeg er færdig med en rolle, siger jeg tit: "Få det her kluns af mig."
Men med den her sagde jeg: "Jeg beholder det på lidt endnu."
Jeg har set, at den her stjerne har betydet så meget for så mange.
Jeg vil gerne føre traditionen videre og være en del af den.
Og det er jo ikke kun mig, der kan løfte den arv. Det kan alle.
Og jeg har det fint med, at der er nyt blod på vej.
Jeg er født til det her.
Vi ser nye ansigter og superhelte, så jeg ved ikke, hvor Carol Danvers hører til.
Det gør mig tryg, at vi har nogle utrolige mennesker, der vil passe på universet.
Højere, længere, hurtigere.
Tekster af: Brian Christensen Scandinavian Text Service